text: [{"text_idx": "#000000", "text": "F\u00f8royskir triathletar nr. 2 og 5 samla\u00f0 i\u0301 donsku DM draft serien i\u0301 triathlon"}, {"text_idx": "#000002", "text": "Seinasta umfari\u00f0 i\u0301 DM seriuni i\u0301 draft triathlon var hildi\u00f0 um vikuskifti\u00f0. DM serian fevnir um 5 umf\u00f8r, har fyrsta umfar var i\u0301 mai og seinasta umfar var leygardagin 9. Sep. Vinnarin av hv\u00f8rjum umfari f\u00e6r 99 stig, nr. 2 f\u00e6r 98 stig, nr. 3 97 stig o.s.fr. Luttekur ein luttakari i\u0301 \u00f8llum 5 umf\u00f8runum, eru ta\u00f0 2 tey bestu u\u0301rslitini sum telja vi\u00f0. Ey\u00f0kenni vi\u00f0 draft triathlon, er at ein hevur loyvi at liggja i\u0301 li\u0301vd aftanfyri ein annan. Ta\u00f0 eru eisini triathlon, har ta\u00f0 ikki er loyvi at su\u0301kkla ov n\u00e6r vi\u00f0 su\u0301kklaran, sum er frammanfyri ein, og ta\u0301 eru kappingarnar ofta longri. Draft serian er ey\u00f0merkt vi\u00f0 at ver\u00f0a styttri og skjo\u0301tari kappingar."}, {"text_idx": "#000004", "text": "A\u0301rsins seinasta umfar var i\u0301 Aarhus i\u0301 leygardagin. Teinarnir vo\u0301ru 350 m svimjing, 10 km su\u0301kkling og 2,5 km renning. Stutt og skjo\u0301tt. 20 luttakarar sto\u0301\u00f0u kla\u0301rir a\u0301 strondini i\u0301 Tangkrogen, ta\u0301 startskoti\u00f0 ljo\u0301\u00f0a\u00f0i. Svimjingin fo\u0301r fram a\u0301 sjo\u0301num. Ta\u00f0 var eitt naka\u00f0 av aldu, og gj\u00f8rdi ta\u00f0 svimjingina eitt sindur avbjo\u0301\u00f0andi. Eftir at hava svomi\u00f0 350 m a\u0301 sjo\u0301num, skuldu luttakarnir su\u0301kkla tveir umgangir a\u0301 5 km. Ta\u00f0 vo\u0301ru no\u0301gv sving a\u0301 rutuni, og ho\u0301ast kappingin var i\u0301 Danmark, so var eisini onkur brekka. At enda skuldu luttakarnir renna 2,5 km a\u0301 einari g\u00f8tu vi\u00f0 skiftandi undirlagi, gru\u0301s og asfalt."}, {"text_idx": "#000008", "text": "Magni gle\u00f0ist um samla\u00f0a u\u0301rsliti\u00f0 og ynskir s\u00e6r enn fleiri royndir"}, {"text_idx": "#000012", "text": "Okkum t\u00f8rvar fleiri ymisk sl\u00f8g av triathlon tilt\u00f8kum i\u0301 F\u00f8royum"}, {"text_idx": "#000013", "text": "B\u00e6\u00f0i i\u0301\u00f0karar og Sersambandi\u00f0 fyri Su\u0301kkling og Triathlon ynskja ein st\u00f8rri diversitet i\u0301 kappingunum i\u0301 F\u00f8royum. Landsli\u00f0svenjari Helgi Winther Olsen vi\u0301sir a\u0301, at no\u0301gvar kappingar ver\u00f0a skipa\u00f0ar sum hesar vi\u00f0 stuttum teinum og drafting, og vi\u0301sir eisini a\u0301 mongu a\u00f0ru m\u00f8guleikarnar sum aquathlon og duathlon."}, {"text_idx": "#000014", "text": "\u201cI\u0301 fj\u00f8r heyst vo\u0301ru vit vi\u00f0 einum li\u00f0i a\u0301 sma\u0301tjo\u0301\u00f0aleikum a\u0301 Malta og kappa\u00f0ust vi\u00f0 maltesar og kypriotar i\u0301 trimum sli\u0301kum greinum. Ta\u00f0 var stutt, skjo\u0301tt og hart i\u0301 \u00f8llum greinum, har i\u0301\u00f0kararnir a\u0301vikavist bara su\u0301kkla\u00f0u og runnu ella svumu og runnu, umframt eitt stutt draft triathlon. Ta\u00f0 er stuttligt og loyvir i\u0301\u00f0karum vi\u00f0 ymsum styrkjum at standa seg v\u00e6l.\u201d"}, {"text_idx": "#000015", "text": "Helgi meinar eisini, at hetta er ma\u0301tin at menna b\u00e6\u00f0i a\u0301huga og kappingarst\u00f8\u00f0i i\u0301 i\u0301tro\u0301ttinum. Ikki minst millum ung."}, {"text_idx": "#000016", "text": "\u201cEg meini avgj\u00f8rt, at hetta er ein lykil til at fa\u0301a fleiri ung vi\u00f0, og eisini at h\u00e6kka fer\u00f0ina i\u0301 longra olympiska teininum, sum vit eitt nu\u0301 kappast i\u0301 til oyggjaleikir. Ta\u00f0 er vi\u00f0 broytingum i\u0301 reglunum nu\u0301 eisini gj\u00f8rligt, at oyggjaleikakappingin ver\u00f0ur styttri og vi\u00f0 drafting, so hetta er naka\u00f0 vit skulu duga. Eisini at skipa go\u0301\u00f0 og innbjo\u0301\u00f0andi tilt\u00f8k, sum vit hava s\u00e6\u00f0 i\u0301 Klaksvi\u0301k og i\u0301 Fuglafir\u00f0i, og kappingarformat sum tiltala fleiri i\u0301\u00f0karum. Tilt\u00f8k, har i\u0301\u00f0karar merkja, at ta\u00f0 er gj\u00f8rt naka\u00f0 serligt fyri teir. Ta\u00f0 er ti\u0301 vit hava t\u00f8rv a\u0301 fyri at menna i\u0301tro\u0301ttin.\u201d"}]